کنړ د افغانی سرې میاشتې له لوری د کونړ ولایت اړوند ښوونیز مرکز کې نن چهارشنبه د شعبان د میاشتې پر ۲۴مه د انګلیسی او لیک لوست برخو له ۱۳۹ تنو زده کوونکو څخه آزموینه واخیستل شوه. په یاد ښوونیز مرکز کې اوس مهال ۶۲۲ زده کوونکی د اسلامی ښوونې، کمپیوټر، ریاضی انګلیسی او لیک لوست برخو کې پر زده کړو بوخت دی. ‏امروز چهارشنبه ۲۴ ماه شعبان، ازسوی هلال احمر افغانی از ۱۳۹ تن دانش آموز زبان انگلیسی و سواد آموزی در مرکز آموزشی ولایت کنر امتحان اخذ گردید. در حال حاضر ۶۲۲ دانش آموز در بخش های تعلیمات اسلامی، کمپیوتر، ریاضی، انگلیسی و سواد آموزی در این مرکز آموزشی مشغول به آموزش هستند. غزنی ‏افغانی سرې میاشتې د خپلو روغتیایی اساسی او فرعی کلینیکونو او ګرځنده روغتیایی ټیمونو له لارې د غزنی ولایت په بېلابېلو سیمو کې د تېرو ۳۰ ورځو په لړ کې په ټوله کې ۳۷۰۲۳ تنه وګړو ته روغتیایی خدمات وړاندې کړی. په یاده موده کې ۱۷۱۵۵ تنو ته له معاینې وروسته په وړیا توګه درمل ورکړل شوی،د ۷۸۱ ټپیانو پانسمان شوی، ۴۵۴۴ ښځو او ماشومانو ته بېلابېل واکسینونه تطبیق شوی، ۱۰۹۳۶ تنو ته روغتیایی مشورې او ۱۷۱۴ میندو ته له ولادت وړاندې او وروسته د شخصی روغتیا ساتنې اړوند لارښوونې شوی. همدا ډول ۱۳۲۸ خوار ځواکو ماشومانو ته د ځانګړو خوراکی توکو د ورکړې ترڅنګ ۵۶۵ میندو ته د کورنۍ د تنظیم په اړه عامه پوهاوی هم ورکړل شوی. هرات او کنړ ‏نن چهارشنبه د شعبان د میاشتې پر ۲۴مه د افغانی سرې میاشتې له لوری د هرات ولایت په رباط سنګی، کشک کهنه، غوریان او کهسان ولسوالیو کې له ۱۰۰ اړمنو او د کونړ ولایت په اسمار ولسوالۍ کې له ۵ بې سرپرسته کورنیو سره په ټولیزه توګه ۶۰۰،۰۰۰ افغانۍ نغدی مرسته ترسره شوه، چې په هرات کې هرې کورنۍ ته ۸،۵۰۰ افغانۍ او کونړ کې هرې کورنۍ ته ۴،۰۰۰ افغانۍ ورکړل شوې. هرات ‏د افغانی سرې میاشتې مرستیال الحاج ملا نورالدین ترابی او د ترکیې هېواد پلاوی ښاغلی نعیم الله کریمی نن چهارشنبه د شعبان د میاشتې پر ۲۴مه د هرات ولایت د روانی ناروغانو د ساتنې او پالنې له مرکز څخه لیدنه وکړه. د یادې لیدنې پر مهال ښاغلی ترابی د روانی ناروغانو د ساتنې او پالنې د مرکز مسئولینو او کارکوونکو ته لازمې سپارښتنې وکړې، د هغوی ستونزې یې واورېدې او د حل په موخه یې ډاډ ورکړ. تخار ‏نن چهارشنبه د شعبان د میاشتې پر ۲۴مه د تخار ولایت د دشت قلعه او خواجه بهاءالدین په ولسوالیو کې ۱۳۰ کورنیو سره چې څه مالونه یې د اورښتونو له امله له منځه تللی وو، د زیانمنو د تثبیت او پېژندنې وروسته د افغانی سرې میاشتې له لوری ورسره د څارویو د خوراکې مرسته وشوه. فراه د افغانی سرې میاشتې له لوری د فراه ولایت په پشترود ولسوالۍ کې ۲۰ تنو رضاکارانو ته د لومړنیو روغتیایی مرستو په موخه دوه ورځنی روزنیز ورکشاپ نن چهارشنبه د شعبان د میاشتې پر ۲۴مه پای ته ورسېد.